《送李侍郎归衡州二首》
宋代·王炎

道重物自轻，心清内无欲。
未定胸中见，难行天下独。
冠盖上青云，著鞭竞驰逐。
南山有德人，一笑遗宠辱。
岿然殿诸老，足以镇浮俗。
一出上禁林，再出拥牙纛。
本无圭组累，归去便野服。
譬如山中云，润泽滋草木。
未雨出岩岫，已雨反幽谷。
明月共樽罍，清风满松竹。
问谁从之游，韦编能熟读。
人生了婚嫁，意愿何时足。
傥肯割半山，诛茅从卜筑。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。